Solstua Barnehage AS

Formålet til Solstua Barnehage AS er å drive barnehagevirksomhet i samsvar med Lov om barnehage med forskrifter. For øvrig skal selskapet innrette seg etter de til enhver tid gjeldende forskrifter, bestemmelser og pålegg fastsatt av offentlige myndighet for barnehager. Det er utarbeidet en rammeplan for barnehagen som er gjenstand for ajourføring.

Solstua Barnehage AS er en veldrevet barnehage som får gode tilbakemeldinger fra brukerne og styret er godt fornøyd med styrer Monica Lange Dølven som har ledet barnehagen i en årrekke. I forkant av hvert styremøte sender daglig leder ut «Dagligleders orientering».

Solstua Barnehage AS har en aksjekapitalen er på 30.000 kr. fordelt på 1000 aksjer à kr. 30. Hver velforening eier 500 aksjer hver. Aksjenes omsettelighet er begrenset. Ved overdragelse av aksjer har den andre eieren forkjøpsrett. Aksjeselskapet har eget årsmøte som består av det valgte styret fra hver velforening.

Det har vært følgende styre i 2019:

Styrets leder Roger Malvin Hole Holum Skog velforening

Styremedlem Kjersti Dragland Skillebekk velforening

Styremedlem Thilde Stray Skillebekk velforening

Styremedlem Mariann Slette Våge Holum Skog velforening

Styret fungerer veldig bra hvor hver enkelt medlem har dedikerte ansvarsoppgaver.

Styret har etablert en årsplan med fire styremøter per. år for å organisere styrets arbeid.

Styrer informerer om bl.a. virksomhet og drift på alle møter. Andre viktige tema er bl.a. internkontroll, økonomi (regnskap og budsjett) og dialogen mot grendehuset som huseier.

Styrer har presentert beredskapspermen som alle ansatte i barnehagen har signert på at de har lest. Denne benyttes som et oppslagsverk og en referanse ved tilfeller som trenger spesiell håndtering. De ansatte går gjennom beredskapspermen èn gang i året.  
  
Brannpermen følges opp og det er også brannstige fra kontoret til styrer som rømningsvei ved brann. Det var ingen negative tilbakemeldinger på brannsikkerheten i barnehagen. Brannslukningsapparatene innendørs kontrolleres èn gang i året. Branntilsyn èn gang per. år med endring av fokusområder.

Det elektriske anlegget kontrolleres også èn gang i året.

Utover dette har barnehagen retningslinjer på mat (IK-mat) som gjennomgås hvert år med evt. oppdateringer/endringer.

Det er etablert bedriftshelsetjeneste med kontinuerlig risikovurdering og og oppfølging fra PBL-bedriftshelsetjeneste èn gang per år.

Lekeplasskontrollen kommer èn gang per år.

Sum inntekter var 4,8 mill. kr i 2019 mot 3,7 mill. kr ifjor. Sum kostnader var 4,4 mill. kr. i 2019 mot 3,7 mill. kr i fjor. Som en konsekvens av høye inntekter har barnehagen kommet i skatteposisjon med beregnet betalbar skatt på kr. 107.297. Avsatt til annen egenkapital utgjør 411.128 kr. Utfyllende informasjon og spesifikasjoner finnes i offisielt årsregnskap for barnehagen.

Barnehagen har unormalt høye inntekter i 2019. Dette skyldes ekstra tilskudd som er mottatt vedrørende nye bemanningsregler per. antall barn som ble gjeldende fra 2018. Samlet utgjør dette ekstra tilskuddet kr. 1.025.000 der halvparten er en etterbetaling for 2018 og skulle vært inntektsført da. Etterbetalingen skyldes at konsekvensene av bemanningsnormen ikke har blitt fullt ut avklart av de aktuelle myndigheter før i år. Bemanningskravet er nå dekket opp i barnehagen.

Styret forventer en viss normalisering av tilskuddet i 2020, jfr. budsjett for 2020, men vil også dette året få ekstra tilskudd pga. bemanningsnormen.

Når det gjelder tilskudd er det en pågående sak med Nittedal kommune. Tilskudd til barnehagedrift påfølgende år, regnes ut i fra hvor mange barn som går i barnehagen pr. 15/12- hvert år. På dette tidspunktet hadde barnehagen tatt inn ett barn (oppstart 9/12) som kom fra en annen barnehage i Nittedal. Familien flyttet til vårt område og ønsket overføring.

Det er en uenighet mellom Nittedal kommune og Solstua barnehage i forhold til hvem som har rett på tilskuddet for dette barnet. Samlet årlig tilskudd for dette barnet utgjør ca. 100.000 og både Solstua barnehage og den andre barnehagen har rapportert inn barnet i sitt grunnlag.

Solstua barnehage mener de har rett til å rapportere barnet og har, med bistand fra PBL, gitt kommunen beskjed om at de fastholder sin rapportering av barnet i årsmeldingen. Barnet rapporteres på denne måten i to barnehager.

Kommunen vil følge opp saken i forbindelse med utmåling og vedtak om kommunalt driftstilskudd for 2020. Slik kommunen vurderer det, vil barnet ikke være del av grunnlaget for tilskudd til Solstua barnehage. Kommunen baserer sine vurderinger blant annet på Utdanningsdirektoratets tolkning av regelverket i uttalelse datert 30.01.2015 kalt "Tildeling av tilskudd i oppsigelsestiden".

Utdanningsdirektoratet har uttalt at dersom et barn har to barnehageplasser, er det den barnehagen barnet fysisk er på rapporteringstidspunktet som skal ha tilskuddet. Utdanningsdirektoratet har også uttalt at det ikke gis tilskudd i de tilfellene hvor den private barnehage bevisst rapporterer om plasser som foreldrene ikke har intensjon om å benytte. Det er åpenbart at foreldrene ikke har intensjon om å benytte plassen i den andre barnehagen i 2020.

Spørsmålet i saken er hvilket prinsipp som skal legge til grunn for tolkning av denne saken. Saken er nå sendt videre til Fylkesmann.

Denne saken er behandlet i styret som mener det er viktig å få en prinsipiell avklaring på dette spørsmålet.

I lys av den gode økonomiske situasjonen i 2019 er det gjort betydelige oppgraderinger av lokalene til barnehagen som vil være med å gjøre Solstua ennå mer attraktiv som et godt barnehagetilbud her på Holum Skog. I tabellen nedenfor er det satt opp en samlet oversikt på disse oppgraderingene:



Det er viktige å merke seg at oppgraderingene av klimaanlegget har skjedd i to faser med kostnader både i 2018 og 2019. Samlede kostnader oppgraderinger i 2019 var 44.190 kr.

Oppgraderingene er med på å bidra til moderne utleielokaler på grendehuset.

PBL Regnskap er barnehagens regnskapsfører og har fokus på barnehageregnskap.

Årsregnskapet i Solstua barnehage AS revideres av revisjonsfirmaet Karsten Røv AS som også er ansvarlig for den videre offisielle rapportering til Nittedal kommune og Brønnøysund.